
Ar iepirkuma komisijas 2024.gada 24.aprīļa
sēdes protokolu Nr.4

Atbildes uz ieinteresēto piegādātāju jautājumiem
atklātā konkursā ““Katastrofu pārvaldības centru jaunbūvju būvniecība Rēzeknē, Krāslavā, Kauguros, Dobelē, Balvos, Limbažos, Saldū”
(iepirkuma identifikācijas numurs IeM NVA 2023/120)

	Nr. p.k.
	Ieinteresētā piegādātāja jautājums
	Iepirkuma komisijas atbilde 

	1.
	Saskaņā ar atklāta konkursa Id. Nr. IeM NVA 2023/120 3.4. punktu Pretendenta vidējais gada finanšu neto apgrozījums 3 (trīs) iepriekšējo finanšu gadu laikā ir vismaz 8 000 000 EUR (astoņi miljoni eiro) par katru iepirkuma priekšmeta daļu, kurā tiek iesniegts piedāvājums. Nolikuma 4.4. punkta a) apakšpunkts nosaka, ka klāt jāpievieno: a) peļņas – zaudējumu aprēķinu izdrukas no EDS par iepriekšējiem 3 (trīs) gadiem (2022., 2021, 2020. gadu), par kuriem pretendentam bija jāiesniedz gada pārskats. Lūdzam, Pasūtītāju skaidrot, vai Pretendents būs izpildījis Nolikuma 3.4. un 4.4.punktu prasības, ja iesniegs informāciju par Pretendenta noslēgtajiem finanšu gadiem, t.i., par 2023., 2022., 2021. gadu.
	Nolikuma 3.4. punkta prasības būtība ir noskaidrot  aktuālāko pretendenta vidējo apgrozījumu iepriekšējo 3 gadu laikā. Pasūtītājs pieņēma, ka ne visiem pretendentiem piedāvājumu iesniegšana dienā būs pabeigts gada pārskats par 2023. gadu, tāpēc tika  norādīti konkrētie gadi. Ja gada pārskats par 2023. gadu ir noslēgts, auditēts un iesniegts EDS,  tad peļņas – zaudējumu aprēķina izdruka no EDS ir derīga Pretendenta vidējā gada finanšu apgrozījuma 3 (trīs) iepriekšējo finanšu gadu laikā aprēķināšanai. Šajā gadījumā iepriekšējie 3 (trīs) gadi, par kuriem pretendentam bija jāiesniedz gada pārskats, būs 2021.,2022. un 2023. gadi. Pretendents būs  izpildījis Nolikuma 3.4. punkta prasības.   

	2.
	Konkursa nolikuma 3.14. punkts nosaka, ka Pretendentiem ir Eiropas Savienības Vides pārvaldības audita sistēmas (EMAS) un/vai Vides pārvaldības sistēmas (ISO 14001) sertifikāti vai līdzvērtīgi sertifikāti, ko izsniegušas kompetentās iestādes.
Lūdzu precizēt, vai Pretendents būs izpildījis Konkursa Nolikuma 3.14. punkta prasību, gadījumā, ja piedāvājumu iesniedz Piegādātāju apvienība, kur vienam no biedriem ir attiecīgais sertifikāts?
	Nolikuma 3.18.punkts “Ja piedāvājumu iesniedz piegādātāju apvienība, tad piegādātāju apvienības dalībniekiem visiem kopā ir jāizpilda Nolikumā noteiktās prasības pretendenta tehniskajām un profesionālajām spējām”.
Pretendents būs izpildījis Konkursa Nolikuma 3.14. punkta prasību, ja piedāvājumu iesniedz Piegādātāju apvienība, kur vienam no biedriem ir attiecīgais sertifikāts



